অজিদের বিরুদ্ধে টি-টোয়েন্টি সিরিজে খেলবেন না নীতীশ!

ওয়েব ডেস্ক : অ্যাডিলেডে অস্ট্রেলিয়ার বিরুদ্ধে দ্বিতীয় একদিনের ম্যাচে বাঁ পায়ে চোট পেয়েছিলেন নীতীশ কুমার রেড্ডি (Nitish Kumar Reddy)। ফলে অজিদের বিরুদ্ধে আসন্ন টি-টোয়েন্টি সিরিজে (T20 Series) তিনি খেলবেন কি না তা নিয়ে প্রশ্ন উঠে গিয়েছে। অন্যদিকে চোট পেয়েছেন শ্রেয়স আইয়ারও (Shreyas Iyer)। কিন্তু ওয়ানডে দলের অনেকে দেশে ফিরলেও, তিনি সিডনিতেই রয়ে গিয়েছেন।

প্রসঙ্গত, এশিয়া কাপে চোট পেয়েছিলেন হার্দিক পান্ডিয়া (Hardik Pandya)। ফলে তিনি অস্ট্রেলিয়ার বিরুদ্ধে সিরিজে দলে নেই। তার বদলেই অলরাউন্ডার হিসাবে দলে জায়গা পেয়েছিলেন নীতীশ কুমার রেড্ডি (Nitish Kumar Reddy)। কিন্তু তিনিও চোট পেয়েছেন। যা নিয়ে চিন্তায় ভারতীয় শিবির। ২২ বছর বয়সি এই ক্রিকেটার অজিদের বিরুদ্ধে টি-টোয়েন্টি সিরিজের আগে যদি ফিট হয়ে ওঠেন তাহলে টিম ইন্ডিয়ায় লাভবান হবে।

আরও খবর : KKR-এ প্রমোশন! বড় ভূমিকায় নাইট শিবিরে ফিরছেন অভিষেক নায়ার

এক আন্তর্জাতিক ক্রিকেট ওয়েবসাইট সূত্রে খবর, নীতীশ এখনও পুরোপুরি সুস্থ নন। তিনি সিরিজের আগে তিনি সুস্থ হয়ে উঠতে পারেন বলে মনে করা হচ্ছে। তিনি ভারতীয় দলে খেললে শক্তি বাড়বে টিম ইন্ডিয়ার। প্রসঙ্গত, দেশের হয়ে মোট ৪টি টি-টোয়েন্টি ম্যাচ খেলেছেন নীতীশ। করেছেন সর্বোচ্চ ৭৪ রান। নিয়েছেন ৩ উইকেট।

অন্যদিকে পাঁজরে চোট পেয়েছেন শ্রেয়স আইআর (Shreyas Iyer)। ফলে তিন সপ্তাহ দলের বাইরে থাকতে পারেন তিনি। যার কারণে দক্ষিণ আফ্রিকার বিরুদ্ধে তিনি আদৌ খেলতে পারবেন কি না, তা নিয়ে প্রশ্ন উঠেছে। তবে অজিদের বিরুদ্ধে সিরিজের পর অনেকে দেশে ফিরলেও, তিনি রয়েছেন অস্ট্রেলিয়ায়। এখানেই তাঁর চিকিৎসা চলবে বলে জানা গিয়েছে। তাঁর উপর নজর রেখে চলেছে বিসিসিআইয়ের মেডিক্যাল টিম। অন্যদিকে ২৯ অক্টোবর থেকে শুরু হচ্ছে ভারত অস্ট্রেলিয়ার মধ্যে পাঁচ ম্যাচের টি-টোয়েন্টি সিরিজ। বাকি চার ম্যাচ হবে ৩১ অক্টোবর, ২ নভেম্বর, ৬ নভেম্বর, ৮ নভেম্বর। যার জন্য প্রস্তুতি শুরু করে দিয়েছে ভারত।